H

L**'H** (**hache**) ye a ueitena letra y a seisena consonant de l'alfabeto aragonés, ye tamién a ueitena letra de l'alfabeto latino internacional.

## En aragonés
Seguntes as normas graficas de l'Academia d'a Luenga Aragonesa en aragonés l'"h" no se pronuncia (no representa dengún fonema, ye «muda»), excepto en o digrafo «ch» y bellas parolas foranas.

Ye muda y se fa servir seguindo un criterio etimolochico en voces d'orichen latino, griego u chermanico: ***h'''ombre'' (['ombɾe]), ***h**ibierno'' ([i'βjeɾno]), ***h*'umor* ([u'moɾ]), ***h**emoglobina* ([emoɣlo'βina]), ***h**idrocarburo* ([iðɾokaɾ'βuɾo]), ***h**arpa* (['aɾpa]), *ve**h**íclo* ([be'iklo]), ***h**ora* (['oɾa]), ***h**ue* ([we]), *a**h**ier* ([a'jeɾ]), ***h**ierba* ([je'ɾβa]), *pro**h**ibir* ([proj'βiɾ]). Tamién ye muda en voces ampradas con ixa letra en a suya luenga d'orichen: ***h**amaca* ([a'maka]), ***h**uracán* ([uɾa'kan]), ***h**úsar* (['usaɾ]).

S'emplega tamién "h" como sinyal diacritico en intercheccions como: *o**h**!*, *a**h**!*.

Tamién o [[Pronombres personals en aragonés|pronombre personal]] atono neutro de l'[[aragonés benasqués]] y a suya forma reforzada s'escriben, respectivament, "hu" y "hue": *Aixó **hu** farás tu u **hu** faigo yo?*, *No cal fer-**hue***.

O grafema <h> s'emplega tamién en voces incorporadas recientment dende atras luengas en as que s'escriben con este grafema y que pueden ser aspiradas, pero que en aragonés se pronuncian por un regular con o [[Fricativa velar xorda|fonema fricativo velar xordo]] /x/: *sahariana* ([saxa'ɾjana]), *handicap* ([xan'dikap]), *dirham* (['diɾxam]).

S'escribe <h> en a preposición ***h**asta*. No s'escribirá <h> en as familias lexicas d'[[Espanya]] y [[Occitania]] (*espanyol*, *occitán*...) ya que provienen de luengas en as que s'escriben sin ella. Tampoco no s'ha d'escribir <h> en bels derivaus primitivos d'a voz latina HORA: *norabuena*, *agora*, *ara*, *aora*, *allora*, *alora*; pero sí en a propia palabra ***h**ora* y en os suyos derivaus romances: ***h**orau/**h**orato*, ***h**orario*, *des**h**orar*, etc.

=== Atras grafías ===
En a grafía d'o [[Academia de l'Aragonés|EFA]] puet ser muda u representar o [[Fricativa velar xorda|fonema velar fricativo xordo]] */x/*:
* A letra "h" ye muda cuan no ye un extrancherismo ni representa o fonema /x/: ***h**uerta* (['weɾta]), ***h**epatitis* ([epa'titis]), *'cian**h**idrico** ([θja'niðriko]).
* Representa o fonema /x/ en os siguients casos:
** Extrancherismos y voces con influyencia forana que en a suya luenga d'orichen tiengan o fonema aspirau /h/: ***h*'alma* (['xalma]), *sa**h**araui* ([saxa'ɾawj]), ***h**egeliano* ([xeɣe'ljano]), ***h**ippie* (['xipi]), ***h**eus* (['xews]), ***h**aima* (['xajma]), *sua**h**ili* ([swa'xili]), ***h**aixix* ([xaj'ʃiʃ]), ***h**andicap* ([xan'dikap]), ***h**angar* ([xaŋ'gaɾ]), ***h**ockey* ([xo'kei]).
** Dialectalismos y vulgarismos d'orichen castellano: ***h**uerga* (['xweɾɣa]), ***h**alar* ([xa'laɾ]), ***h**olgorio* ([xol'ɣoɾjo]), ***h**uerza* (['xweɾθa]), ***h**oder* ([xo'ðeɾ]).
** Expresions y intecheccions que contiengan iste soniu: ***h**a **h**a* ([xa xa]), ***h**e **h**e* ([xe xe]), ***h**ibo* (['xiβo]), ***h**olio* (['xoljo]).

En a [[grafía de Uesca]] ista letra no se fa servir fueras d'os tiempos verbals *"he"/"ha"/"has/han"* (ta diferenciar-los graficament de *"e"/"a"/"as"/"an"'').

## Referencia

## Vinclos externos